钦定古今图书集成/明伦汇编/官常典/第753卷 > 刘曰佺
## 钦定古今图书集成/明伦汇编/官常典/第753卷 > 刘曰佺

按《赣县志》曰：“佺字勿仙，廷尉思诲长子。少年澄心学
道，家居一亭，周以竹柏，晨夕定省外，读书亭上。为文
高奇幽折，居大理丧，三年不脱衰绖。崇祯壬午乡试
第一。明年京师归，会有季弟之丧，痛哭为文曰：‘弟殁
犹有老母弱子’。诸兄环哭视殓。他日埋文璀璨，松楸
郁结，过而吊之，犹不失有明文学之阡。正不知尔兄
热血当洒何地！”随奉母避兵于雩之需岩。随携妻子
归城，被执不屈，阖室死。存长子良靖，以文学世其家。